

 **Πάτρα 6/6/2025**

**ΔΗΜΟΣ ΠΑΤΡΕΩΝ**

**ΓΡΑΦΕΙΟ ΤΥΠΟΥ**

**E-mail: dimospatras@gmail.com**

**ΔΕΛΤΙΟ ΤΥΠΟΥ**

Η Αντιδημαρχία Αθλητισμού, Περιβάλλοντος Ενέργειας & Πρασίνου, η Διοικούσα Επιτροπή Κλειστών γυμναστήριων (**Λ**αδόπουλου, **Α**λεξιώτισσας, **Ρ**οΐτικων) και η Διοικούσα Επιτροπή των Ποδοσφαιρικών γηπέδων του Δήμου Πατρέων, καλούν τα σωματεία που επιθυμούν να κάνουν χρήση των Δημοτικών αθλητικών εγκαταστάσεων (για προπονήσεις και έδρα) κατά την αγωνιστική περίοδο 2025 – 2026, να **υποβάλλουν σχετική αίτησή τους** στο **Τμήμα Άθλησης Πολιτισμού & Νέας Γενιάς μέσω κεντρικού πρωτοκόλλου του Δήμου** (**protodp@patras.gr**) από **06/06/2025 έως και 27/06/2025.**

H παραχώρηση περιορισμένης και περιοδικής χρήσης Δημοτικών Αθλητικών Εγκαταστάσεων α) **ποδοσφαίρου (Ρίου, Βραχναιίκων**, **Σαραβαλίου, Ζαρουχλεϊκων, Μιντιλογλίου, Ροϊτίκων, Πετρωτού)** β) κλειστά γήπεδα **καλαθοσφαίρισης-πετοσφαίρισης** (**Ροϊτίκων και Παν. Αλεξιώτισσας**) γ) **στίβου** (στο συγκρότημα **Λαδόπουλου),** δ) **ρυθμικής και ενόργανης γυμναστικής** (στο συγκρότημα **Λαδόπουλου),** σε Αθλητικούς Συλλόγους με σκοπό την προετοιμασία, την προγύμναση και τη διεξαγωγή αγώνων (φιλικών και επίσημων) είναι δυνατή αφού προηγηθεί **συγκεκριμένο αίτημα** προς τον Δήμο Πατρέων και υπάρξει έγκριση από το **Δημοτικό Συμβούλιο.**

Νέα σωματεία ή σωματεία που έχουν αλλαγές στο καταστατικό τους υποχρεούνται να καταθέσουν αντίγραφό του.

**Τονίζεται ότι τα σωματεία θα πρέπει οπωσδήποτε να καταθέσουν αίτηση για να δικαιούνται χρήση των δημοτικών αθλητικών εγκαταστάσεων.**